
Ανώτερες Σχολές Τουριστικών Επαγγελμάτων, 

Επαγγελματικών και Ναυτικών Λυκείων, ημερή¬ 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 41 (1) 

Ίδρυση Γραφείου Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 παρ. 2 του Ν. 2043/1992 (Α' 79) Έπο- 
πτεία και διοίκηση της Πρωτοβάθμιας και Δευτεροβάθ¬ 
μιας Εκπαίδευσης και άλλες διατάξεις”. 

β. Του άρθρου 29 Α του Ν. 1558/1985 (Α' 137) όπως 
αυτό προστέθηκε με το άρθρο 27 του Ν. 2081/1992 (Α 
154). 

2. Την από 12.11.1995 γνώμη της Δ' Διεύθυνσης Δευ¬ 
τεροβάθμιας Εκπαίδευσης Νομαρχίας Αθηνών. 

3. Το γεγονός ότι από τις διατάξεις του παρόντος δια¬ 
τάγματος παρακαλείται δαπάνη σε βάρος του Κρατικού 
Προϋπολογισμού ύψους 1.600.000 δρχ. περίπου για το 
τρέχον οικονομικό έτος και 3.650.000 δρχ. περίπου για 
καθένα από τα επόμενα οικονομικά έτη. 

Η ανωτέρω δαπάνη καλύπτεται με τροποποίηση του 
Κρατικού Προϋπολογισμού και συγκεκριμένα με ισόποση 


αυξομείωσή του ως ακολούθως: 

α. Αύξηση της πίστωσης ΚΑΕ 1232 του ειδικού φορέα 
19-220 κατά δρχ. 30.500 με ισόποση μείωση της πίστω¬ 
σης του ΚΑΕ 5184 του ειδικού φορέα 19-220. 

β. Αύξηση της πίστωσης του ΚΑΕ 0237 του ειδικού φο¬ 
ρέα 19-220 κατά δρχ. 30.000 με ισόποση μείωση της πί¬ 
στωσης του ΚΑΕ 5184 του ειδικού φορέα 19-220. 

γ, Αύξηση της πίστωσης του ΚΑΕ 2279 του ειδικού φο¬ 
ρέα 061 "Υπηρεσίες Περιφερειακού Δ/ντή" Νομαρχίας 
Αθηνών κατά δρχ. 1.539.500 με ισόποση μείωση της πί¬ 
στωσης του ΚΑΕ 5184 του ειδικού φορέα 19-220 για την 
οποία έχει εκδοθεί η αριθμ. 190402/16.11.95 απόφαση 
του Υπουργού Οικονομικών. 

4. Την 678/95 γνωμοδότηση του Συμβουλίου της Επι- 
κρατείας, με πρόταση του Υπουργού Εθνικής Παιδείας και 
θρησκευμάτων και του Υπουργού Οικονομικών, αποφασί¬ 
ζουμε: 

Αρθρο μόνο 

Ιδρύεται 3ο Γραφείο Δευτεροβάθμιας Εκπαίδευσης 
στην Δ' Διεύθυνση Δευτεροβάθμιας Εκπαίδευσης Νομαρ¬ 
χίας Αθηνών. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΊΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ ΑΛ. ΠΑΠΑΔΟΠΟΥΛΟΣ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 42 (2) 

Ίδρυση Γραφείου Πρωτοβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 
ΐ:Τις διατάξεις: 

α. Του άρθρου 6 παρ. 2 του Ν. 2043/19.5.92 (ΦΕΚ 79 
Α719.2.92) Έποπτεία και Διοίκηση της Πρωτοβάθμιας 
και Δευτεροβάθμιας Εκπαίδευσης και άλλες διατάξεις”. 

β. Τις διατάξεις του άρθρου 29Α του Ν 1558/1985 
(ΦΕΚ 137/Α - ), όπως προστέθηκε με το άρθρο 27 του Ν. 
2081/1992 (ΦΕΚ 154/Α ). 

2. Την αριθ. 850/19.9.95 γνώμη της Διεύθυνσης Πρω¬ 
τοβάθμιας Εκπαίδευσης της Ν.Α, Κυκλάδων. 

3. Το γεγονός ότι από τις διατάξεις του παρόντος Δια¬ 
τάγματος προκαλείται δαπάνη σε βάρος του Κρατικού 
Προϋπολογισμού ύψους 2.650.000 δραχμών περίπου για 
το τρέχον οικονομικό έτος και ύψους 5.600.000 δραχμών 
περίπου για καθένα από τα επόμενα οικονομικά έτη. Η 
ανωτέρω δαπάνη καλύπτεται με τροποποίηση του Κρατι¬ 
κού Προϋπολογισμού και συγκεκριμένα με ισόποση αυξο¬ 
μείωσή του, ως ακολούθως: 

α. Αύξηση της πίστωσης του ΚΑΕ 1232 του Ε.Φ. 19- 
210 κατά 40.700 δρχ. 

β. Αύξηση της πίστωσης του ΚΑΕ 0237 του Ε.Φ. 19- 
210 κατά 40.000 δρχ. 

γ. Αύξηση της πίστωσης του ΚΑΕ 2279 του Ε.Φ. 061 
“Υπηρεσίες Περιφερειακού Διευθυντή” Νομαρχίας Κυ¬ 
κλάδων κατά 2,569.000 δρχ. 

δ. Μείωση της πίστωσης του ΚΑΕ 5184 του Ε.Φ. 19- 
220 κατά 2.650.000 δρχ. για την οποία έχει εκδοθεί η 
αριθμ. 2076713/29.11.95 απόφαση του Υπουργού Οικο¬ 
νομικών. 

4. Την αριθμ. 714/1995 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υπουργού Οικονομικών, 
αποφασίζουμε. 

Άρθρο μόνο 

Ιδρύονται 5ο και 6ο Γ ραφείο Πρωτοβάθμιας Εκπαίδευ¬ 
σης στο Νομό Κυκλάδων. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 16 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ ΑΛ. ΠΑΠΑΔΟΠΟΥΛΟΣ 

-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 43 (3) 

Καθορισμός τρόπου και διαδικασίας εισαγωγής στα Τ.Ε.Ι., 

στην ΑΣΕΤΕΜ της ΣΕΛΕΤΕ και στις Ανώτερες Σχολές 

Τουριστικών Επαγγελμάτων, αποφοίτων από Τμήματα 

Ειδικότητας Τεχνικών - Επαγγελματικών και Ναυτικών 

Λυκείων, ημερήσιων και εσπερινών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου β' της παραγράφου 4 του 
άρθρου 10 του Ν. 2327/1995 «Εθνικό Συμβούλιο Παι¬ 
δείας, ρύθμιση θεμάτων έρευνας παιδείας και μετεκπαί¬ 
δευσης εκπαιδευτικών και άλλες διατάξεις» (ΦΕΚ 156 
τ.Α'). 

2. Τις διατάξεις του άρθρου 27 του Ν. 2081/1992 (ΦΕΚ 
141 τ.Α') κατ’ εφαρμογή των οποίων βεβαιούται ότι: 

α) Από τις διατάξεις του Διατάγματος αυτού δεν προκα- 
λείται επιπρόσθετη δαπάνη στον Κρατικό Προϋπολογισμό 
του έτους 1996. 

β) Για το έτος 1997 και εφεξής η προκαλούμενη δαπάνη 
ύψους 200.000.000 δρχ. περίπου θα καλυφθεί από τους 
Προϋπολογισμούς των οικείων Νομαρχιών, όπου θα εγ- 
γραφούν οι σχετικές πιστώσεις. 

3. Την 28/1996 γνωμοδότηση του Συμβουλίου της Επι¬ 


κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Τρόπος εισαγωγής - εξεταζόμενα μαθήματα 

1. Η εισαγωγή στα Τεχνολογικά Εκπαιδευτικά Ιδρύματα 
(ΤΕΙ), στην ΑΣΕΤΕΜ της ΣΕΛΕΤΕ και στις Ανώτερες Σχο¬ 
λές Τουριστικών Επαγγελμάτων, αποφοίτων Τμημάτων 
Ειδικότητας Τεχνικών Επαγγελματικών Λυκείων (ΤΕΛ) και 
Ναυτικών Λυκείων, ημερήσιων και εσπερινών, από το ακα¬ 
δημαϊκό έτος 1997 - 98 και εφεξής, για την κάλυψη του 
ποσοστού εισαγόμενων της κατηγορίας αυτής, όπως αυτό 
ορίζεται από τις διατάξεις του άρθρου 1 παρ. 6 του Ν. 
1351/1983 (ΦΕΚ 56 τ.Α'), όπως αυτό συμπληρώθηκε με 
το άρθρο 1 παρ. 2του Ν. 1771/1988 (ΦΕΚ 71 τ.Α'), γίνε¬ 
ται με εισιτήριες εξετάσεις στα μαθήματα της Έκθεσης, 
των Μαθηματικών και σε ένα μάθημα ειδικότητας που δι¬ 
δάσκεται στην τελευταία τάξη του Λυκείου του αντίστοι¬ 
χου Τομέα ως ακολούθως: 

α) του Μηχανολογικού τομέα στο μάθημα «Στοιχεία Μη¬ 
χανών» 

β) του Ηλεκτρολογικού τομέα στο μάθημα «Ηλεκτρικές 
Μηχανές» 

γ) του Ηλεκτρονικού τομέα στο μάθημα «Εφαρμοσμένα 
Ηλεκτρονικά» 

δ) του Δομικού τομέα στο μάθημα «Αντοχή Υλικών» 

ε) του Χημικού και Μεταλλουργικού τομέα στο μάθημα 
«Γενική Χημεία II» 

στ) του τομέα Κλωστοϋφαντουργίας στο μάθημα «Ποιο¬ 
τικός Ελεγχος Προϊόντων Κλωστοϋφαντουργίας» 

ζ) του τομέα Εφαρμοσμένων Τεχνών στο μάθημα 
«Ελεύθερο Σχέδιο» 

η) του τομέα Πληροφορικής στο μάθημα «Γλώσσα Προ¬ 
γραμματισμού ΘΟΒΟΙ-» 

θ) του τομέα Οικονομίας και Διοίκησης στο μάθημα 
«Πολιτική Οικονομία» 

ι) του Γεωτεχνικού τομέα στο μάθημα «Οργάνωση και 
Διαχείριση Γεωργικών Εκμεταλλεύσεων» 

ια) του τομέα Κοινωνικών Υπηρεσιών στο μάθημα «Στοι¬ 
χεία Ανάπτυξης και Παθολογίας του Ανθρώπινου Οργανι¬ 
σμού» 

ιβ) του Ναυτικού στο μάθημα «Ηλεκτρισμός - Ναυτικά 
Ηλεκτρονικά Όργανα» 

2. Επιπλέον των μαθημάτων της προηγούμενης παρα¬ 
γράφου και προκειμένου για εισαγωγή στο τμήμα των ΤΕΙ 
ή Σχολή για την οποία απαιτείται εξέταση και σε ειδικά μα¬ 
θήματα, οι υποψήφιοι εξετάζονται και στα ειδικά μαθή¬ 
ματα που ορίζονται σύμφωνα με τις διατάξεις του άρθρου 
46 περίπτωση IV του Ν. 1946/1991. Οι υποψήφιοι δεν 
εξετάζονται σε ειδικό μάθημα που ορίζεται σύμφωνα με 
τα ανωτέρω στην περίπτωση που το μάθημα αυτό το εξε¬ 
τάζονται ως μάθημα ειδικότητας κατά τις διατάξεις της 
παραγράφου 1 του άρθρου αυτού. 

3. Η κατάταξη των Σχολών και Τμημάτων των ΤΕΙ της 
ΑΣΕΤΕΜ της ΣΕΛΕΤΕ και των Ανώτερων Σχολών Τουρι¬ 
στικών Επαγγελμάτων σε ομάδες, ανάλογα με τις κατευ¬ 
θύνσεις σπουδών, για την εισαγωγή των υποψηφίων γίνε¬ 
ται σύμφωνα με τις διατάξεις του άρθρου 46, περίπτωση 
IV του Ν. 1946/1991. 

Άρθρο 2 

Κριτήριο επιλογής - Συντελεστές μαθημάτων 

1. Κριτήριο επιλογής για την εισαγωγή στα ΤΕΙ, στην 
ΑΣΕΤΕΜ / ΣΕΛΕΤΕ και στις Ανώτερες Σχολές Τουριστι¬ 
κών Επαγγελμάτων των υποψηφίων του άρθρου 1 του δια¬ 
τάγματος αυτού είναι το άθροισμα της βαθμολογίας, που 
προκύπτει ως εξής: 

Α) Από τη βαθμολογία της εξέτασης στο μάθημα της 

Έκθεσης, που υπολογίζεται με συντελεστή 1,90. 

β) Από τη βαθμολογία της εξέτασης στο μάθημα των 
Μαθηματικών, που υπολογίζεται με συντελεστή 2,55. 

γ) Από τη βαθμολογία της εξέτασης στο αντίστοιχο μά¬ 
θημα ειδικότητας της παραγρ. 1 του άρθρου 1 του διατάγ¬ 
ματος αυτού, που υπολογίζεται με συντελεστή 4,45. 

δ) Από το γενικό βαθμό απόλυσης του ΤΕΛ ή του Ναυτι¬ 
κού Λυκείου, με την επιφύλαξη της παραγράφου 3 του άρ¬ 
θρου αυτού, ο οποίος μετά την αναγωγή του στην κλίμακα 
βαθμολογίας των Γ ενικών Εξετάσεων υπολογίζεται με συ¬ 
ντελεστή 1,10. 

2. Προκειμένου για την επιλογή σε Σχολή ή Τμήμα για το 
οποίο απαιτείται εξέταση και σε ειδικά μαθήματα σύμ¬ 
φωνα με την παραγρ. 2 του άρθρου 1 του διατάγματος αυ¬ 
τού, στη συνολική βαθμολογία της προηγούμενης παρα¬ 
γράφου προστίθεται και ο βαθμός του ειδικού μαθήματος, 
που υπολογίζεται με συντελεστή 3,75. Όταν τα ειδικά μα¬ 
θήματα είναι περισσότερα από ένα, υπολογίζεται ο μέσος 
όρος της βαθμολογίας τους με συντελεστή 3,75. 

3. Όταν ο υποψήφιος για επιλογή είναι απόφοιτος τμή¬ 
ματος ειδικότητας ΤΕΛ του άρθρου 111 παράγραφος 7 
του Ν. 1892/1990 3ΦΕΚ 101 τ.Α'), για τον υπολογισμό 
της βαθμολογίας του εδαφίου δ της παραγράφου 1 του 
άρθρου αυτού λαμβάνεται υπόψη ο μέσος όρος των γενι¬ 
κών βαθμών απόλυσης του ΤΕΛ και του Γ ενικού ή άλλου 
τύπου Λυκείου. 

4. Κατά τους υπολογισμούς για την εξαγωγή της συνολι¬ 
κής βαθμολογίας τα γινόμενα και οι μέσοι όροι εκφράζο¬ 
νται με προσέγγιση χιλιοστού. Σε περίπτωση που η συνο¬ 
λική βαθμολογία είναι δεκαδικός αριθμός στρογγυλο- 
ποιείται στον πλησιέστερο ακέραιο αριθμό. Όταν το δε¬ 
καδικό μέρος είναι 0,5 η στρογγυλοποίηση γίνεται στον 
αμέσως επόμενο ακέραιο αριθμό. 

5. Προϋπόθεση για να συμμετέχει ο υποψήφιος στη δια¬ 
δικασία επιλογής, για εισαγωγή σε τμήμα της προτίμησής 
του είναι η συμμετοχή του στις εξετάσεις όλων των μαθη¬ 
μάτων του άρθρου 1 του διατάγματος αυτού, κατά το έτος 
που ζητά την επιλογή του. 

Άρθρο 3 

Κεντρική Επιτροπή Εξετάσεων 

1. α) Με την απόφαση του Υπουργού Εθνικής Παιδείας 
και θρησκευμάτων με την οποία ορίζονται τα μέλη της Κε¬ 
ντρικής Επιτροπής των Γ ενικών Εξετάσεων του άρθρου 
20 του Π.Δ. 197/1993 (ΦΕΚ 71 τ.Α'), όπως ισχύει κάθε 
φορά, μπορεί να ορίζονται, επί πλέον των αναφερόμενων 
μελών, δύο (2) Σχολικοί Σύμβουλοι ή εκπαιδευτικοί Δ.Ε. με 
βαθμό Α' με τους αναπληρωτές τους ως εισηγητές για 
κάθε μάθημα ως ακολούθως: 

- Για το μάθημα της Έκθεσης, του κλάδου ΠΕ2. 

- Για το μάθημα των Μαθηματικών, του κλάδου ΠΕ3. 

- Για το μάθημα Στοιχεία Μηχανών, Μηχανολόγοι των 
κλάδων ΠΕΙ 2 και ΠΕΙ 7. 

- Για το μάθημα Ηλεκτρικές Μηχανές, Ηλεκτρολόγοι 
των κλάδων ΠΕΙ 2 και ΠΕΙ 7. 

- Για το μάθημα Εφαρμοσμένα Ηλεκτρονικά, Ηλεκτρο¬ 
νικοί των κλάδων ΠΕΙ 2 και ΠΕΙ 7 ή Φυσικοί με ενδεικτικό 
Ραδιοηλεκτρολογίας ή Αυτοματισμού του κλάδου ΠΕΙ 2. 

- Για το μάθημα Αντοχή Υλικών, Πολιτικοί ή Τοπογρά¬ 
φοι Μηχανικοί ή Αρχιτέκτονες του κλάδου ΠΕΙ 2 ή Τεχνο¬ 
λόγοι Πολιτικοί Μηχανικοί του κλάδου ΠΕΙ7. 

-Για το μάθημα Γενική Χημεία II, Χημικοί ή Μεταλ- 
λειολόγοι Μηχανικοί του κλάδου ΠΕΙ 2. 

- Για το μάθημα Ποιοτικός Ελεγχος Προϊόντων Κλω¬ 
στοϋφαντουργίας, πτυχιούχοι Κλωστοϋφαντουργίας του 
κλάδου ΠΕΙ8. 

- Για το μάθημα Ελεύθερο Σχέδιο, πτυχιούχοι Καλών 
Τεχνών του κλάδου ΠΕ8 ή Αρχιτέκτοντες του κλάδου 


ΠΕΙ 2. 

- Για το μάθημα Γλώσσα Προγραμματισμού ΟΟΒΟΙ., 
πτυχιούχοι Πληροφορικής των κλάδων ΠΕΙ 9 και ΠΕ20. 

- Για το μάθημα Πολιτικής Οικονομίας, Οικονομολόγοι 
του κλάδου ΠΕ9. 

-Για το μάθημα Οργάνωση και Διαχείριση Γεωργικών 
Εκμεταλλεύσεων, Γεωπόνοι του κλάδου ΠΕΙ 4. 

- Για το μάθημα Στοιχεία Ανάπτυξης και Παθολογίας 
του Ανθρώπινου Οργανισμού, Ιατροί ή πτυχιούχοι Νοση¬ 
λευτικής του κλάδου ΠΕΙ 4. 

- Για το μάθημα Ηλεκτρισμός - Ναυτικά Ηλεκτρονικά 
Όργανα, Μηχανικοί ή Πλοίαρχοι ή Ραδιοτηλεγραφητές 
Εμπορικού Ναυτικού, του κλάδου ΠΕΙ 8. 

β) Οι οριζόμενοι κατά το προηγούμενο εδάφιο εισηγη¬ 
τές μετέχουν στην Κεντρική Επιτροπή των Γ ενικών Εξετά¬ 
σεων μόνο κατά την συνεδρίαση επιλογής θεμάτων για το 
μάθημα για το οποίο ορίστηκαν εισηγητές. Οι εκπαιδευτι¬ 
κοί Δ,Ε. πρέπει να έχουν διδάξει το μάθημα για το οποίο 
ορίζονται εισηγητές στην τελευταία τάξη των ΤΕΛ κατά το 
τελευταίο σχολικό έτος. 

2. Με απόφαση του Υπουργού Εθνικής Παιδείας και 
θρησκευμάτων μπορεί, αν οι συνθήκες διεξαγωγής των 
εξετάσεων το επιβάλλουν να ορίζεται αυτοτελής Κεντρική 
Επιτροπή Εξετάσεων αποφοίτων τμημάτων ειδικότητας 
ΤΕΛ ή Ναυτικού Λυκείου. Στην περίπτωση αυτή με την ίδια 
απόφαση ορίζονται τα μέλη της, ως εξής: 

□) Ακαδημαϊκός ή μέλος ΔΕΠ Α.Ε.Ι. ή ΕΠ Τ.Ε.Ι. ή ο Πρό¬ 
εδρος του Παιδαγωγικού Ινστιτούτου, ως πρόεδρος. 

β) Ένα μέλος ΕΠ ΤΕΙ ή ένας αντιπρόεδρος του Π I. ή 
ένας από τους συμβούλους ή μονίμους παρέδρους του 
Π.Ι. 

γ) Ένας σχολικός σύμβουλος Δ.Ε. ή καθηγητής Δ.Ε. με 
βαθμό Α' του κλάδου ΠΕ2. 

δ) Ένας σχολικός σύμβουλος Δ.Ε. ή καθηγητής Δ.Ε. με 
βαθμό Α' του κλάδου ΠΕ3. 

ε) Πέντε ( 5 ) σχολικοί σύμβουλοι ή εκπαιδευτικοί Δ.Ε. με 
βαθμό Α' ως ακολούθως; 

- ένας (1) κλάδου ΠΕ8 ή ΠΕΙ 2 ή ΠΕΙ 7 

-ένας (1) κλάδου Π.Ε.9 

- ένας (1) κλάδου Π.Ε.14 

-ένας (1) κλάδου Π.Ε.18 

- ένας (1) κλάδου Π,Ε.19 ή Π.Ε.20. 

στ) Ο Προϊστάμενος της Δ/νσης Σπουδών Δευτεροβάθ¬ 
μιας Εκπαίδευσης της Κεντρικής Υπηρεσίας του ΥΠΕΠΘ 
ή Εκπαιδευτικός που υπηρετεί στη Δ/νση αυτή. 

ζ) Ο Προϊστάμενος του Τμήματος Εισιτηρίων Εξετά¬ 
σεων ή άλλος διοικητικός υπάλληλος της Κεντρικής Υπη¬ 
ρεσίας του ΥΠΕΠΘ με βαθμό Α'. 

Με την απόφαση αυτή ορίζεται ένα από τα μέλη ως αντι¬ 
πρόεδρος. Με την ίδια απόφαση ορίζονται επιπλέον των 
ανωτέρω δύο (2) Σχολικοί Σύμβουλοι ή εκπαιδευτικοί Δ.Ε, 
των κλάδων της παραγράφου 1 του άρθρου αυτού, με 
τους αναπληρωτές τους, ως εισηγητές αντίστοιχα για 
κάθε εξεταζόμενο μάθημα. Οι εισηγητές μετέχουν στην 
Κεντρική Επιτροπή μόνο κατά τη συνεδρίαση επιλογής 
θεμάτων για το μάθημα που ορίστηκαν εισηγητές. Οι εκ¬ 
παιδευτικοί Δ.Ε. πρέπει να έχουν διδάξει το μάθημα για το 
οποίο ορίζονται εισηγητές στην τελευταία τάξη των ΤΕΛ 
κατά το τελευταίο σχολικό έτος. 

Με την ίδια απόφαση ορίζεται ο γραμματέας της Κε¬ 
ντρικής Επιτροπής και μέχρι δύο (2) βοηθοί γραμματεία 
από διοικητικούς υπαλλήλους της Κεντρικής Υπηρεσίας 
του ΥΠΕΠΘ ή εκπαιδευτικούς δευτεροβάθμιας εκπαίδευ¬ 
σης. 

Οι διατάξεις των παραγράφων 2, 4, 5, 6, 7 και του άρ¬ 
θρου 20 του Π.Δ. 197/93 (ΦΕΚ 71 -Α) ισχύουν ανάλογα. 

Η Κεντρική Επιτροπή βρίσκεται σε απαρτία, όταν είναι 
παρόντες ο Πρόεδρος ή ο Αντιπρόεδρος και τα μισά από 

τα μέλη της. Εφόσον η συνεδρία αφορά την επιλογή θε¬ 
μάτων η Κεντρική Επιτροπή βρίσκεται σε απαρτία όταν 
πέραν των παραπάνω αναφερομένων παρευρίσκονται και 
οι δύο (2) εισηγητές του εξεταζόμενου μαθήματος. 

Αρθρο 4 

Εξεταστικά - Βαθμολογικά 
Κέντρα, Πρόγραμμα Εξετάσεων 

1. Με απόφαση του Υπουργού Εθνικής Παιδείας και 
θρησκευμάτων ορίζονται οι Διευθύνσεις Δευτεροβάθμιας 
Εκπαίδευσης στις περιφέρειες των οποίων θα λειτουρ¬ 
γούν Εξεταστικά Κέντρα. Με όμοια απόφαση ορίζονται ο 
πρόεδρος και η έδρα κάθε Βαθμολογικού Κέντρου, που 
μπορεί να συμπίπτει με την έδρα βαθμολογικού κέντρου 
των Γενικών Εξετάσεων, στο οποίο βαθμολογούνται τα 
γραπτά δοκίμια των υποψηφίων του άρθρου 1 του διατάγ¬ 
ματος αυτού. Πρόεδροςτου βαθμολογικού κέντρου ορίζε¬ 
ται μέλος ΔΕΠ ΑΕΙ ή Ε.Π. ΤΕΙ ή σχολικός σύμβουλος Δ.Ε. ή 
εκπαιδευτικός λειτουργός της δημόσιας Δ.Ε. με βαθμό Α'. 

2. Για τον καθορισμό των δικαιολογητικών συμμετοχής 
στις εξετάσεις, του χρόνου και του τόπου υποβολής τους, 
τις δηλώσεις προτίμησης, το πρόγραμμα εξετάσεων, την 
εξεταστέα ύλη, τον τρόπο εξέτασης, τον ορισμό των Εξε¬ 
ταστικών Κέντρων, τα οποία μπορεί να είναι ενιαία με αυτά 
των Γενικών Εξετάσεων με την επιφύλαξη της παραγρά¬ 
φου 1 του άρθρου, τη συγκρότηση των επιτροπών Εξετα¬ 
στικών και Βαθμολογικών Κέντρων, την κατανομή των 
υποψηφίων στις αίθουσες, τον έλεγχο της ταυτότητας, 
την παρουσία και αποχώρηση των υποψηφίων, τα γραπτά 
δοκίμια, την πειθαρχία των διαγωνιζομένων, την κατανομή 
των γραπτών δοκιμίων στα βαθμολογικά κέντρα, τη διακί¬ 
νηση, την παραλαβή, την κλίμακα βαθμολόγησης, τη βαθ¬ 
μολόγηση και αναβαθμολόγηση των γραπτών δοκιμίων, 
την εξέταση των φυσικώς αδυνάτων υποψηφίων, την έκ¬ 
δοση αποτελεσμάτων, την εγγραφή των επιτυχόντων και 
τη συγκρότηση των ατομικών και συλλογικών οργάνων, το 
κώλυμα συγγένειας, καθώς και κάθε άλλη λεπτομέρεια, 
σχετικά με τις εξετάσεις του άρθρου 1 του διατάγματος 
αυτού, εφαρμόζονται ανάλογα οι διατάξεις που ισχύουν 
για τις Γ ενικές Εξατάσεις στα μαθήματα γενικής αξιολόγη¬ 
σης και στα ειδικά μεθήματα κατά περίπτωση, εφόσον δε 
ρυθμίζονται διαφορετικά με το διάταγμα αυτό. 

Αρθρο 5 

Επιτροπές Βαθμολογικών Κέντρων 

1. Με απόφαση του Προέδρου κάθε Βαθμολογικού Κέ¬ 
ντρου ορίζονται μέλη της επιτροπής του Βαθμολογικού 
Κέντρου μέχρι 14 κατ’ ανώτατο όριο ανάλογα με τον 
αριθμό των γραπτών δοκιμίων του Κέντρου και τα μαθή¬ 
ματα που αντιπροσωπεύουν. Ως μέλη ορίζονται σχολικοί 
σύμβουλοι Δ.Ε. ή εκπαιδευτικοί λειτουργοί της δημόσιας 
Δ.Ε. με βαθμό Α' ή Β’ των κλάδων της παραγράφου 1 του 
άρθρου 3 του διατάγματος αυτού. 

Προτιμούνται οι εκπαιδευτικοί Δ.Ε. που έχουν διδάξει το 
εξεταζόμενο μάθημα στην τελευταία τάξη Τεχνικού - 
Επαγγελματικού Λυκείου κατά το τελευταίο σχολικό έτος. 

2. Οι ομάδες βαθμολογητών ή αναβαθμολογητών των 
γραπτών δοκιμίων των υποψηφίων του άρθρου 1 του δια¬ 
τάγματος αυτού συγκροτούνται από δημόσιους εκπαιδευ¬ 
τικούς λειτουργούς της Δ.Ε. μόνιμους ή με σύμβαση αορί¬ 
στου χρόνου των κλάδων της παραγράφου 1 του άρθρου 3 
του διατάγματος αυτού κατά προτίμηση από αυτούς που 
δίδαξαν το μάθημα αυτό στην τελευταία τάξη των Τ.Ε.Λ. 

Αρθρο 6 

Τρόπος εξέτασης 

1. Κατά την εξέταση στο μάθημα της Έκθεσης οι υπο¬ 
ψήφιοι είναι υποχρεωμένοι ν' αναπτύξουν θέμα, που επι¬ 


λέγεται σύμφωνα με τα οριζόμενα στα οικεία αναλυτικά 
προγράμματα για το μάθημα αυτό. Με την εξέταση αυτή 
ελέγχονται η γλωσσική κατάρτιση, ο πλούτος και η διάρ¬ 
θρωση των ιδεών, η λογική ακολουθία των νοημάτων, η 
σαφήνεια και η πληρότητα στην έκθεση του περιεχομένου 
και η γενική πνευματική συγκρότηση των υποψηφίων. 

2. Κατά την εξέταση στο μάθημα των Μαθηματικών δί¬ 
νονται για διαπραγμάτευση τέσσερα (4) ζητήματα, τα 
οποία περιέχουν ασκήσεις, είτε προβλήματα, είτε θέματα 
θεωρίας. Κάθε ζήτημα μπορεί να περιλαμβάνει περισσό¬ 
τερες από μία (1) ερωτήσεις. 

3. Κατά την εξέταση στα μαθήματα: Στοιχεία Μηχανών, 
Ηλεκτρικές Μηχανές, Εφαρμοσμένα Ηλεκτρονικά, 
Αντοχή Υλικών, Ηλεκτρισμός - Ναυτικά Ηλεκτρονικά Όρ¬ 
γανα, δίδονται για διαπραγμάτευση τέσσερα (4) ζητήματα 
για καθένα από τα μαθήματα αυτά, τα οποία περιέχουν 
ασκήσεις, είτε προβλήματα, είτε θέματα θεωρίας. Κάθε 
ζήτημα μπορεί να περιλαμβάνει περισσότερες από μία (1) 
ερωτήσεις από την ίδια ή διαφορετική θεματική ενότητα. 

4. Κατά την εξέταση στο μάθημα της Χημείας II και στο 
μάθημα Ποιοτικός Έλεγχος Προϊόντων Κλωστοϋφα¬ 
ντουργίας δίνονται για διαπραγμάτευση τέσσερα (4) ζητή¬ 
ματα για κάθε ένα από τα μαθήματα αυτά. Από τα τέσσερα 
(4) αυτά ζητήματα τα δύο (2) τουλάχιστον προέρχονται 
από τη θεωρία και τα καθένα μπορεί να περιλαμβάνει μέ¬ 
χρι δύο (2) ερωτήσεις ςιπά την ίδια η διαφορετική θεματική 
ενότητα. Τα άλλα δύο (2) μπορεί να είναι ασκήσεις ή προ¬ 
βλήματα. 

5. Κατά την εξέταση στα μαθήματα: Πολιτική Οικονο¬ 
μία, Οργάνωση και Διαχείριση Γεωργικών Εκμεταλλεύ¬ 
σεων δίνοντάι για διαπραγμάτευση τέσσερα (4) ζητήματα 
για το κάθε ένα μάθημα, τα οποία περιέχουν ερωτήσεις 
θεωρίας και ασκήσεις εφαρμογής της θεωρίας. Κάθε ζή¬ 
τημα μπορεί να περιλαμβάνει περισσότερες από μια ερω¬ 
τήσεις θεωρίας ή ασκήσεις εφαρμογής της θεωρίας. 

6. Κατά την εξέταση στα μαθήματα: Γλώσσα Προγραμ¬ 
ματισμού ΟΟΒΟΙ-, Στοιχεία Ανάπτυξης και Παθολογίας 
του Ανθρώπινου Οργανισμού δίνονται για διαπραγμά¬ 
τευση τέσσερα (4) ζητήματα, για κάθε μάθημα, κα’θένα 
από τα οποία μπορεί να περιλαμβάνει μέχρι δύο (2) ερωτή¬ 
σεις από την ίδια ή διαφορετική θεματική ενότητα. 

7. Η εξέταση στο μάθημα του Ελεύθερου Σχεδίου περι¬ 
λαμβάνει ελεύθερη σχεδίαση αντικειμένων, που τοποθε¬ 
τούνται πάνω σε βάθρο και επιδιώκεται η εξακρίβωση του 
υποψηφίου να αποδίδει και να εκφράζει τα χαρακτηρι¬ 
στικά μορφικά γνωρίσματα του θέματος, που δίνεται για 
σχεδίαση και μπορεί να εξετάζεται ταυτόχρονα και σε ίδιο 
θέματα με το αντίστοιχο ειδικό μάθημα των Γ ενικών Εξε¬ 
τάσεων, 

8. Η εξέταοη στα ειδικά μαθήματα γίνεται σύμφωνα με 
τις διατάξεις που ισχύουν κάθε φορά για τα αντίστοιχα μα¬ 
θήματα στις γενικές εξετάσεις και μπορεί να εξετάζονται 
ταυτόχρονα και σε ίδια θέματα με αυτά των Γ ενικών Εξε¬ 
τάσεων. 

Αρθρο 7 

Μεταβατικές διατάξεις 

Ειδικά για το ακαδημαϊκό έτος 1996-97 η εισαγωγή στα 
ΤΕΙ, στην ΑΣΕΤΕΜ της ΣΕΛΕΤΕ και στις Ανώτερες Σχολές 
Τουριστικών Επαγγελμάτων των αποφοίτων του άρθρου 1 
παρ. 1 του διατάγματος αυτού, θα γίνει σύμφωνα με τις 
διατάξεις του εδαφίου α της παρ, 4 του άρθρου 10 του Ν. 
2327/1995 (ΦΕΚ 156 τ.Α ). 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

-φ,- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 44 (4) 

Τροποποίηση αναλυτικών προγραμμάτων σχολικών μονά¬ 
δων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) τις διατάξεις της περ, δ) της παραγράφου 9 του άρ¬ 
θρου θ, της περ. γ) της παραγράφου 11 του άρθρου 5 και 
της περ. γ) της παραγράφου 2 του άρθρου 24 του Νόμου 
1566/1985 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις» ΦΕΚ 
167 τ.Α ). 

2) Τη με αριθμό 18/1995 πρόταση του Παιδαγωγικού Ιν¬ 
στιτούτου. 

3) Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού (άρθρο 29Α του Ν. 1558/85 (ΦΕΚ 167 Α) το 
οποίο προσετέθη στο Νόμο αυτό με το άρθρο 27 του Ν. 
2081/92 (ΦΕΚ 154 Α ). 

4) Τη με αριθμό 716/95 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων αποφασίζουμε: 

Άρθρο 1 

1. Στο σκοπό του μαθήματος της Αρχαίας Ελληνικής 
Γλώσσας και Γραμματείας της Α' τάξης Λυκείου και συ¬ 
γκεκριμένα στο υποκεφάλαιο «Η ανθρωπιστική μόρφωση 
των μαθητών», όπως ορίζεται στην παράγρ. 3 του άρθρου 
1 του Π.Δ. 479/85, η πρώτη περίοδος, «Με τη μελέτη των 
συγγραμμάτων των αρχαίων Ελληνικών από το πρωτότυπο 
κείμενο στο Λύκειο επιδιώκεται» αντικαθίσταται ως εξής: 

«Με τη μελέτη των συγγραμμάτων των Αρχαίων Ελλή¬ 
νων από το πρωτότυπο και από μετάφραση επιδιώκε¬ 
ται». 

2. Η διδακτέα ύλη του μαθήματος της Αρχαίας Ελληνι¬ 
κής γλώσσας και Γραμματείας της Α' τάξης Λυκείου, όπως 
ορίζεται από την παράγρ. 3 του άρθρου 1 του Π.Δ. 479/85 
(ΦΕΚ 170, τεύχος Α', 7.10.1985), αντικαθίσταται ως 

εξής: 

I. Αρχαία ελληνικά κείμενα από το πρωτότυπο επι 3 
ώρες την εβδομάδα σε όλη τη διάρκεια του διδακτικού 
έτους. Ειδικότερα διδάσκονται: 

α) Κατά το πρώτο τρίμηνο (από την αρχή της διδασκα¬ 
λίας των μαθημάτων - 30 Νοεμβρίου), τα «Ελληνικά» του 
Ξενοφώντα και ιδιαίτερα εκτενή τμήματα του Β' βιβλίου 
που αναφέρονται στο τέλος του Πελοποννησιακού Πολέ¬ 
μου, την παράδοση των Αθηνών, το καθεστώς των Τριάκο- 
ντα και την αποκατάσταση της Δημοκρατίας. 

Προηγείται Εισαγωγή στην ανάπτυξη της Αρχαίας Ελλη¬ 
νικής Ιστοριογραφίας, στο βίο και στο έργο του -ενοφώ- 
ντα. Και ακολουθεί επεξεργασία του κειμένου από άποψη 
γλωσσική, πραγματολογική, νοηματική και αισθητική. 

β) Κατά το δεύτερο τρίμηνο (1 Δεκεμβρίου - τέλος Φε¬ 
βρουάριου), η «Αλεξάνδρου Ανάβαση» του Αρριανοϋ. 

Προηγείται Εισαγωγή στην εξέλιξη της ελληνικής ιστο¬ 
ριογραφίας κατά τους ελληνιστικούς χρόνους καθώς και 


στο βίο και το έργο του Αρριανού. 

Ακολουθεί ερμηνεία εκλεκτών αποσπασμάτων από 
ολόκληρο το έργο από την αρχή της εκστρατείας του Μ. 
Αλεξάνδρου κατά των Περσών μέχρι το θάνατό του, ώστε 
να καλύπτονται οι βασικές πτυχές της προσωπικότητας 
και της δράσης του Αλεξάνδρου. 

Επεξεργασία του κειμένου από άποψη γλωσσική, πραγ¬ 
ματολογική, νοηματική και αισθητική. 

γ) Κατά το τρίτο τρίμηνο (1 Μαρτίου - τέλος της διδα¬ 
σκαλίας των μαθημάτων), ο «Λόγος υπέρ του αδυνάτου» 
του Λυσ'ια. 

Εισαγωγή στην ανάπτυξη της ρητορικής τέχνης στην 
Αρχαία Ελλάδα, στη λειτουργία των δικαστηρίν, στο βίο και 
το έργο του Λυσία. 

Ακολουθεί επεξεργασία του κειμένου από άποψη 
γλωσσική, πραγματολογική, νοηματική και αισθητική. Τέ¬ 
λος διαγράφεται η δομή και ο τύπος του ρητορικού λόγου. 

II. Γλωσσική διδασκαλία επί 1 ώρα την εβδομάδα σε όλη 
τη διάρκεια του διδακτικού έτους με σκοπό την εμπέ¬ 
δωση βασικών γλωσσικών στοιχείων της αρχαίας ελληνι¬ 
κής που διδάχτηκαν στο Γυμνάσιο και την αναγκαία συ¬ 
μπλήρωσή τους. Ειδικότερα διδάσκονται συστηματικά τα 
παρακάτω: 

α) Από τη Γραμματική: 

- Συνηρημένα ουσιαστικά της α' και β' κλίσης. 

- Αττικάκλιτα ουσιαστικά. 

- Συνηρημένα επίθετα της β' κλίσης. 

- Φωνηεντόληκτα, αφωνόληκτα και ενρινόληκτα επίθετα 
της γ' κλίσης. 

- Κλίση ορισμένων μετοχών (σε-εις-εισα-ενκαι-ας-ασα- 
αν). 

- Αντωνυμίες και αριθμητικά. 

- Σχηματισμός υγρολήκτων και ενρινολήκτων ρημάτων. 

- Φωνηεντόληκτα ρήματα σε - μι. 

-Τα ρήματα ειμι, φημί, οιδα και δέδοικα. 

Αόριστοι β' βαρυτόνων ρηγάτων που κλίνονται κατά 
τα εις -μι. 

α) Από το Συντακτικό: 

- Συμπληρωματικά για το κατηγορούμενο και το αντικεί¬ 
μενο. 

- Οι προτάσεις ως προς το περιεχόμενο (κρίσεως και επι¬ 
θυμία). 

- Τρόποι εκφοράς των δευτερευουσών προτάσεων. 

- Υποθετικοί Λόγοι. 

Ο πλάγιος λόγος. 

III. Αρχαία ελληνικά κείμενα από μετάφραση, επί 2 ώρες 
την εβδομάδα σε όλη τη διάρκεια του δθδακτικού έτους. 
Ειδικότερα διδάσκονται: 

α) Αττικοί Ρήτορες, από την αρχή του διδακτικού έτους 
μέχρι 31 Ιανουάριου. Κατά την κρίση του καθηγητή διδά¬ 
σκονται 2 ή 3 από τα παρακάτω κείμενα: «Λόγος εναντίον 
του Ερατοσθένη» του Λυσϊα, «Πανηγυρικός» ή «Επιστολή 
προς Φίλιππο» του Ισοκράτη, «Γ' Ολυνθιακός» ή «Υπέρ της 
Ροδίων ελευθερίας» του Δημοσθένη. 

Προηγείται σύντομη εισαγωγή στο βίο και το έργο κάθε 
συγγραφέα και στις περιστάσεις υπό τις οποίες εκφωνή¬ 
θηκε κάθε λόγος. Και ακολουθεί επεξεργασία των κειμέ¬ 
νων από άποψη νοηματική, πραγματολογική και αισθη¬ 
τική. Στο τέλος γίνεται γενική θεώρηση του διδασκόμενου 
έργου. 

β) Λυρικοί ποιητές, από την 1η Φεβρουάριου μέχρι τη 
λήξη της διδασκαλίας μαθημάτων. 

Προηγείται Εισαγωγή που αναφέρεται στα χαρακτηρι¬ 
στικά και την εξέλιξη της αρχαίας ελληνικής ποιήσεως, 
στα είδη και τους κυριότερους εκπροσώπους της. Δίνο¬ 
νται και σύντομα βιογραφικά στοιχεία για κάθε διδασκό¬ 
μενο ποιητή. 

Ακολουθεί επεξεργασία νοηματική, πραγματολογική 

και ασθητική επιλεγμένων ποιημάτων από όλα τα είδη της 
αρχαίας ελληνικής λυρικής ποίησης (ελεγεία, ίαμβος, επί¬ 
γραμμα, διθύραμβος, ωδή, ύμνος κτλ.) με βάση ειδικό Αν¬ 
θολόγιο. 

Αρθρο 2 

Από τη διδακτέα ύλη του μαθήματος της Αρχαίας Ελλη¬ 
νικής Γλώσσας και Γραμματείας της Β' τάξης Λυκείου, 
όπως αυτή ορίζεται από την παράγρ. 2 του άρθρου 2 του 
Π.Δ. 479/85 (ΦΕΚ 170, τ. Α', 7 . 10 . 85 ),’καταργείται η δι¬ 
δασκαλία του λόγου του Λυσία «Υπέρ του αδυνάτου» και 
διδάσκεται ο «Πρωταγόρας» του Πλάτωνα επί 5 ώρες την 
εβδομάδα από την αρχή της διδασκαλίας των μαθημάτων 
μέχρι 30 Νοεμβρίου και επί 3 ώρες την εβδομάδα από 1 
Δεκεμβρίου μέχρι 23 Δεκεμβρίου. 

Αρθρο 3 

1. ΑΠό τη διδακτέα ύλη της Αρχαίας Ελληνικής Γραμμα- 
τείας από μετάφραση της Α' τάξης Γυμνασίου, όπως αυτή 
ορίζεται από την παράγρ. 2 του άρθρου 3 του Π.Δ. 451/93 
(ΦΕΚ 187, τ.Α', 8.10.93), καταργείται η διδασκαλία της 
«Καθόδου των Μυρίων» του Ξενοφώντα και των έργων του 
Λουκιανού και διεξάγεται η διδασκαλία της «Ιστορίας» του 
Ηροδότου από 1 Μαρτίου μέχρι το τέλος της διδασκαλίας 
των μαθημάτων. 

2. Από τη διδακτέα ύλη της Αρχαίας Ελληνικής γραμμα¬ 
τείας από μετάφραση της Β' τάξης Γ υμνασίου όπως αυτή 
ορίζεται από την παράγρ. 2 του άρθρου 1 του Π.Δ. 420/94 
(ΦΕΚ 240, τ Α', 30.12.94), καταργείται η διδασκαλία του 
«Λόγου εναντίον του Ερατοσθένη» του Λυσία και διεξάγε¬ 
ται η διδασκαλία των «Βίων» του Πλουτάρχου από 1 Μαρ¬ 
τίου μέχρι το τέλος της διδασκαλίας των μαθημάτων. 

Αρθρο 4 

Το άρθρο 1 του διατάγματος ισχύει από το σχολικό έτος 
1996-1997. 

Το άρθρο 2 ισχύει από το σχολικό έτος 1997-1998. 

Το άρθρο 3 ισχύει από το σχολικό έτος 1995-1996. 
Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 19 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 45 (5) 

Περί συμπληρώσεως του από 20/27.12.58 Β.Δ. «περί λει¬ 
τουργίας δελτίου προγνωστικών επί των ποδοσφαιρι¬ 
κών αγώνων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Σύμφωνα με: 

1. Τις διατάξεις: 

α) Του άρθρου 6 παραγρ. 1 Ν.Δ. 3865/1958 (Α’ 178) 
«περί τροποποιήσεως και συμπληρώσεως των περί εξω¬ 
σχολικού Αθλητισμού Νόμων». 

β) Του Α.Ν. 397/1968 (ΦΕΚ 101 Α’) «περίεπανασυστά- 
σεως της Γενικής Γραμματείας Αθλητισμού». 

γ) Του άρθρου 24 παράγρ. 3 εδάφ. Β' του 1558/85 
(ΦΕΚ 137Α) «Κυβέρνηση και Κυβερνητικά Όργανα», 
δ) Του άρθρου 29Α' του Ν. 1558/85 που προστέθηκε 


με το άρθρο 27 του Ν. 2081 /92 και το γεγονός ότι απο τις 
διατάξεις του παρόντος δεν προκαλείται δαπάνη σε βάρος 
του Κρατικού Προϋπολογισμού ούτε σε βάρος του Προϋ¬ 
πολογισμού του ΟΠΑΠ. 

2. Την υπ’ αριθμ. 4561/26.1.96 (ΦΕΚ 59/Β/29.1.96) 
κοινή απόφαση του Πρωθυπουργού και του Υπουργού Πο¬ 
λιτισμού «Ανάθεση αρμοδιοτήτων στον Υφυπουργό Πολι¬ 
τισμού Α. Φούρα». 

3. Του Π. Διατάγματος 433/14.12.90 (ΦΕΚ 169 Α) 
«τροποποιήσεως συμπληρώσεως του από 20/27.12.1958 
Β,Δ. «περί λειτουργίας δελτίων προγνωστικών επί των Πο¬ 
δοσφαιρικών Αγώνων». 

4. Την υπ’ αριθμ. 56/19.2.96 γνωμοδότηση του Συμ¬ 
βουλίου Επικράτειας με πρόταση του Υπουργού Εσωτερι¬ 
κών, Δημόσιας Διοίκησης και Αποκέντρωσης και του Υφυ¬ 
πουργού Πολιτισμού, αποφασίζουμε: 

Άρθρο μόνο 

Στο άρθρο 12 του παρόντος προστίθεται το άρθρο 12 
τρις ως ακολούθως: 

1. Ανεξάρτητα από το διαγωνισμό πρόβλεψης αποτελε¬ 
σμάτων του άρθρου 3 του παρόντος, ο ΟΠΑΠ μπορεί να 
οργανώνει και άλλο διαγωνισμό που συνίσταται στην πρό¬ 
βλεψη ορισμένου αριθμού αγώνων στους οποίους θα ση¬ 
μειωθεί ο μεγαλύτερος αθροιστικά αριθμός τερμάτων από 
ένα πλήθος ποδοσφαιρικών αγώνων. 

Ο διαγωνισμός αυτός οργανώνεται με ειδικό δελτίο που 
ονομάζεται δελτίο «ΠΡΟΠΟΓΚΟΛ». 

Το σύνολο των αγώνων που περιλαμβάνονται στο δελτίο 
ορίζεται με απόφαση του αρμοδίου για θέματα αθλητι¬ 
σμού Υπουργού κατά ελάχιστο όριο σε 25 και ανώτατο 
όριο σε 40. 

Με απόφαση του ίδιου Υπουργού, ορίζεται και ο αριθ¬ 
μός των αγώνων που πρέπει να προβλέψει ο διαγωνιζόμε- 
νος κατά ελάχιστο όριο σε 5 και ανώτατο σε 10. 

Το δελτίο περιέχει αριθμημένα τετραγωνίδια που αντι¬ 
στοιχούν σε ισάριθμες ποδοσφαιρικές συναντήσεις αριθ- 
μημένες με τους ίδιους αριθμούς, οι οποίες αναγράφονται 
είτε στο δελτίο είτε σε χωριστό έντυπο που εκδίδεται για 
κάθε διαγωνισμό από τον ΟΠΑΠ. 

Το σύνολο των αριθμημένων τετραγωνιδίων αποτελεί 
ένα πεδίο προγνωστικών. 

Το δελτίο περιέχει 2 έως 15 πεδία προγνωστικών. 

Ο τρόπος συμπλήρωσης των δελτίων καθορίζεται με 
σχετικές οδηγίες που εκδίδονται από τον ΟΠΑΠ. 

2. Ο συμμετέχων επιλέγει από τον πίνακα των αγώνων 
κάθε διαγωνισμού, εκείνους τους αγώνες, στους οποίους 
προβλέπει ότι θα σημειωθεί ο μεγαλύτερος αθροιστικά 
αριθμός τερμάτων. 

Οι προβλέψεις σημειώνονται με κατάλληλο σημείο 
πάνω στους αριθμούς που αντιστοιχούν στους αγώνες που 
επιλέγονται σε κάθε πεδίο. 

3. Εάν ορισμένοι αγώνες του δελτίου ΠΡΟΠΟΓΚΟΛ δεν 
πραγματοποιήθηκαν την καθορισμένη ημέρα ή πραγματο¬ 
ποιήθηκαν την ημέρα αυτή αλλά σε ώρα που απέχει πολύ 
απ' αυτή που είχε καθοριστεί ώστε να είναι αδύνατη η τή¬ 
ρηση της διάταξης της παραγράφου 4 του άρθρου 3 του 
παρόντος ή διακόπηκαν πριν από την κανονική λήξη τους, 
ως αποτέλεσμα του πρώτου στην σειρά κατάταξης ανα- 
βληθέντα, ματαιωθέντα ή διακοπέντα αγώνα που αναγρά¬ 
φεται στο δελτίο, λαμβάνεται υπόψη το αποτέλεσμα του 
πρώτου στη σειρά κατάταξης αγώνα του δελτίου που διε- 
ξήχθη κανονικά. 

Σαν αποτέλεσμα του δεύτερου στη σειρά αγώνα, που 
δεν διεξήχθη κανονικά, λαμβάνεται υπόψη το αποτέλεσμα 
του δεύτερου κανονικά διεξαχθέντα αγώνα κ.ο.κ. 

Η διαδικασία επαναλαμβάνεται από την αρχή, εάν οι 

αγώνες που διακόπηκαν, ματαιώθηκαν ή αναβλήθηκαν, εί¬ 
ναι περισσότεροι από τους πραγματοποιηθέντες, και μέ¬ 
χρι εξαντλήσεως όλων των αγώνων του δελτίου. 

Στην περίπτωση που αναβληθούν, ματαιωθούν ή διακο¬ 
πούν όλοι οι αγώνες του δελτίου, τότε η νικήτρια σειρά θα 
προκύψει κατόπιν δημόσιας κλήρωσης των αριθμών, από 
το σύνολο των αριθμών των αγώνων του δελτίου. 

4. Για τον καθορισμό των νικητών του δελτίου ΠΡΟΠΟ- 
ΓΚΟΛ λαμβάνεται υπόψη ο κατά την διαδικασία της πα- 
ραγρ. 1 του παρόντος άρθρου καθοριζόμενης αριθμός 
αγώνων. Οι αγώνες αυτοί σχηματίζουν τη νικήτρια σειρά. Η 
νικήτρια σειρά σχηματίζεται από τους αγώνες στους 
οποίους έχει σημειωθεί ο μεγαλύτερος αθροιστικά αριθ¬ 
μός τερμάτων. Εαν στις τελευταίες θέσεις της νικήτριας 
σειράς υπάρχει ίσος συνολικός αριθμός τερμάτων μεταξύ 
δύο περισσοτέρων αγώνων, τότε για τη συμπλήρωσή της, 
προτιμούνται κατά σειρά εκείνοι οι αγώνες, στους οποίους 
η ομάδα που σημειώνεται δεύτερη στο δελτίο έχει επιτύ¬ 
χει το μεγαλύτερο αριθμό τερμάτων. Εάν και πάλι προκύ¬ 
ψει ισοβαθμία, τότε προτιμούνται οι αγώνες εκείνοι, οι 
οποίοι προηγούνται στην αριθμητική σειρά του δελτίου. 

5. Το αντίτιμο συμμετοχής στο διαγωνισμό ΠΡΟΠΟ- 
ΓΚΟΛ, ορίζεται με απόφαση του αρμοδίου για θέματα 
αθλητισμού Υπουργού. Από τις εισπράξεις του δελτίου, 
αφαιρουμένου του ποσοστού των πρακτόρων (12%), πο¬ 
σοστό 45% διανέμεται ως κέρδος στους νικητές. 

6. Οι κατηγορίες νικητών ορίζονται σε τρείς (3). Οι νικη¬ 
τές κατατάσσονται στις κατηγορίες ανάλογα με τον 
αριθμό των ορθών προβλέψεων: 

Στην 1η κατηγορία κατατάσσονται όσοι προέβλεψαν 
όλους τους αγώνες που περιλαμβάνονται στη νικήτρια 
σειρά. 

Στην 2η κατηγορία όσοι προέβλεψαν όλους τους αγώ¬ 
νες εκτός από έναν. 

Στην 3η κατηγορία όσοι προέβλεψαν όλους τους αγώ¬ 
νες εκτός από δύο. 

7. Τα κέρδη κατανέμονται στις τρείς κατηγορίες νικη¬ 
τών κατά την ακόλουθη αναλογία: 

40% στους νικητές της 1ης κατηγορίας 

33% στους νικητές της 2ης κατηγορίας 

27% στους νικητές της 3ης κατηγορίας 

8. Αν δεν υπάρχουν νικητές ορισμένης κατηγορίας, τότε 
το ποσό που αντιστοιχεί στην κατηγορία αυτή δεν μοιρά¬ 
ζεται, αλλά μεταφέρεται στον επόμενο διαγωνισμό και 
προστίθεται στο ποσό που μοιράζει η ίδια κατηγορία, 
εκτός αν μέσα στην προθεσμία των 6 ημερών από την θυ- 
ροκόλληση σχετικής ανακοίνωσης στο κεντρικό κατά¬ 
στημα του ΟΠΑΠ, διαπιστωθεί κατόπιν ενστάσεως κάποια 
επιτυχία στην κατηγορία αυτή. 

Εάν σε ορισμένη κατηγορία το ποσά που αντιστοιχεί σε 
κάθε επιτυχία είναι μικρότερο από ορισμένο ποσό που κα¬ 
θορίζεται με απόφαση του αρμόδιου για θέματα Αθλητι¬ 
σμού Υπουργού, τότε δεν μοιράζονται τα κέρδη στους νι¬ 
κητές της κατηγορίας αυτής, αλλά μεταφέρονται στον 
επόμενο διαγωνισμό και προστίθενται στο ποσό που μοι¬ 
ράζει η ίδια κατηγορία. 

Εαν το κέρδος που αντιστοιχεί σε κάθε επιτυχία ορισμέ¬ 
νης κατηγορίας είναι μεγαλύτερο από το αντίστοιχο κέρ¬ 
δος ανώτερης κατηγορίας, τα ποσά των δύο αυτών κατη¬ 
γοριών ενώνονται και το κέρδος κατανέμεται εξίσου με¬ 
ταξύ όλων των νικητών των δύο αυτών κατηγοριών. 

9. Σε θέματα που δεν ρυθμίζονται από τις διατάξεις του 
παρόντος άρθρου εφαρμόζονται οι διατάξεις του παρό¬ 
ντος διατάγματος, του Β.Δ/τος της 20/29.12.1958 «Περί 
συστάσεως Οργανισμού Προγνωστικών Αγώνων Ποδο¬ 
σφαίρου» (Α' 169) και οι εκάστοτε ισχύουσες διατάξεις 
σχετικά με προγνωστικά αγώνων ποδοσφαίρου». 


Στον Υφυπουργό Πολιτισμού αναθέτουμε τη δημο¬ 
σίευση και την εκτέλεση του παρόντος διατάγματος. 

Αθήνα, 23 Φερβρουαρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΠΟΛΙΤΙΣΜΟΥ 

ΑΘ.-ΑΠ. ΤΣΟΧΑΤΖΟΠΟΥΛΟΙ ΑΝΔΡΕΑΣ ΑΘΑΝ. ΦΟΥΡΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 46 (6) 

Τροποποίηση του Προεδρικού Διατάγματος 455/83 (ΦΕΚ 
171 Α/83) «Χορήγηση κατ’ εξαίρεση αδείας ναυτολό¬ 
γησης σε ναυτικούς που δεν κατέχουν κατάλληλο απο¬ 
δεικτικό ναυτικής ικανότητος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4, 5, 8 και 9 του Νόμου 
1314/83 «για την κύρωση της διεθνούς σύμβασης για 
πρότυπα εκπαίδευσης, έκδοσης πιστοποιητικών και τήρη¬ 
σης φυλακών των ναυτικών, 1978» (ΦΕΚ 2Α/83). 

2. Την αριθμ. 321/12.9.1995 γνωμοδότηση του Συμ¬ 
βουλίου Εμπορικού Ναυτικού (Σ.Ε.Ν.) 

3. «Το άρθρο 29Α του Ν. 1558/85 <Α 137) όπως προ¬ 
στέθηκε με το άρθρο 27 του Ν 2081/92 (Α 154)». 

4. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του κρατικού προϋπο¬ 
λογισμού. 

5. Την αριθμ. 630/1995 γνωμοδότηση του Συμβουλίου 
Επικρατείας, με πρόταση του Υπουργού Εμπορικής Ναυ¬ 
τιλίας, αποφασίζουμε: 

Αρθρο 1 

Το υπόδειγμα της κατ’ εξαίρεση άδειας ναυτολόγησης 
της παρ. 4 του άρθρου 1 του Π.Δ. 455/83 τροποποιείται 
όπως πιο κάτω: 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

ΛΙΜΕΝΙΚΗ ΑΡΧΗ Η 
ΕΛΛΗΝΙΚΟ ΠΡΟΞΕΝΕΙΟ (1) 

ΑΔΕΙΑ ΚΑΤ’ ΕΞΑΙΡΕΣΗ ΝΑΥΤΟΛΟΓΗΣΗΣ ΠΟΥ ΕΚΔΟ- 
ΘΗΚΕ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΗΣ ΔΙΕΘΝΟΥΣ 
ΣΥΜΒΑΣΗΣ «ΓΙΑ ΤΑ ΠΡΟΤΥΠΑ ΕΚΠΑΙΔΕΥΣΗΣ, ΕΚΔΟ¬ 
ΣΗΣ ΠΙΣΤΟΠΟΙΗΤΙΚΩΝ ΚΑΙ ΤΗΡΗΣΗΣ ΦΥΛΑΚΗΣ ΤΩΝ 
ΝΑΥΤΙΚΩΝ, 1978». 

Η Ελληνική Κυβέρνηση πιστοποιεί ότι ο/η (πλήρη στοιχεία 

ναυτικού) . 

έχει βρεθεί ύστερα από έλεγχο κατάλληλος/ή σύμφωνα 
με τις διατάξεις του άρθρου VIII της παραπάνω Σύμβασης 
και επιτρέπεται να υπηρετήσει σαν (ειδικότητα ναυτολό¬ 
γησης) . 


στο πλοίο . 

νηολογίου . 

αριθμ.μέχρι 

Ημερομηνία έκδοσης . 

(Επίσημη Σφραγίδα) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΡθΤί Οί 


(Υπογραφή του εξουσιοδοτημένου αξιωματικού) 


(Στοιχεία του εξουσιοδοτημένου αξιωματικού) 


(1) Διαγράφεται ανάλογα με το ποιος είναι ο εκδότης. 


ΗΕΕΕΝΙΟ ΡΕΡυΒϋϋ 

ΜΙΝ13ΤΡΥ ΟΡ ΜΕΒΟΑΝΤΙΙ.Ε ΜΑΡΙΝΕ 

ΗΑΡΒΟΙΙΒ ΜΑ5ΤΕΒ'3 ΟΡΡΙΟΕ ΟΗ/ ΟΒΕΕΚ ΟΟΝ- 
5υΐ-ΑΤΕ 

ΜΕΗΟΑΝΤΙΙ.Ε ΜΑΡΙΝΕ 3ΕΡνΐΟΕ 

ΟΙ3ΡΕΝ3ΑΤΙΟΝ Ι351ΙΕ0 υΝΟΕΗ ΤΗΕ ΡΒ0νΐ3Ι0Ν5 ΟΡ 
ΤΗΕ ΙΝΤΕΗΝΑΤΙΟΝΑΙ. ΟΟΝνΕΝΤΙΟΝ ΟΝ 8ΤΑΝ0ΑΡ03 
ΟΡ ΤΡΑΙΝΙΝΘ, ΟΕΡΤΙΡΙΟΑΤΙΟΝ ΑΝΩ ΥνΑΤΟΗΚΕΕΡΙΝΟ 
ΡΟΡ 3ΕΑΡΑΡΕΡ5, 8Τ0νν 1978. 

Τάβ ΟΟνθΓΠΓΠΘΠΐ Οί ΟθβΟβ οβίΐίίίθδ ίίΐΒί (ΡυΙΙ Π3ΠΊβ οί ίάβ 

5 θ 3 ί 3 ΓβΓ) . 

3ίίΘΓ ΟΟΠίΓΟί ίΊ35 βθβΠ ίουπά ΟΟΓΠρβΙβΠί ίπ 30εθΓ03Π0θ ννίίίι 
ΙΙΐβ ρΓΟνίδίΟΠδ οί 3ΓΤίθΙβ VIII οί ίίιβ 3άονβ Οοπνβπίίοπ 3Π0 15 
ρβΓΓΪΐίίίθά ίο 560/0 ίπ Ιίΐβ Οβρβοίίγ θί . 


Μ/ν . 

Γθςίδϋγ . 

3 .Ν.υπίϋ 

ϋ3ίθ Οί 155110 . 

(ΟίίίοίαΙ 5Θ&Ι) 


(βίςπβίυΓΒ οί βυίάΟΓίδθά οίίϊοβΓ) 


{Νβγπθ οί ΒίΛΗοτίδΜΐ οίίϊοβΓ) 

Άρθρο 2 

Η ισχύς του παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της Κυβέρνη¬ 
σης. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του Διατάγματος αυτού. 

Αθήνα, 12 Φεβρουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















